**Pastel**

*Alexandra Edapo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rânduri de dezamăgire dincolo de fereastră

În noua ordine dictată de sistemul riguros ;

nicio supraviețuire ,un ultim oftat in glastră

cu prețul deliciului de ceva ore de miros .

Inima lor , prea mică pentru așa dezamăgire ;

pleacă acolo unde Cineva s-a înduioșat

să lase felia de soare mai aproape de iubire ...

să caute alt anotimp , la fel ca un refugiat.

Petice rupte din costumul paznicului de vară :

unele au murit de verzi , n-au apucat

să se îndrăgostească , să învețe să le doară

iubirea , și-apoi să iubească curat.

Oare , cele înțelepte , ce știu că-i ultima suflare ,

ce-au dat tot verdele din ele pentru iubirea de zefir ,

văd toată viața într-o clipă ?o ultimă plimbare

înceată plină de regrete , în jos , spre cimitir.

Nu , el n-a iubit destul.Să vină un croitor !

să adune tot ce e pe jos , să coasă înapoi pe ram

cu papiotă din portative al partiturii de clangor ,

de dinainte de aceea toamnă , când încă ne iubeam.

Sunați să vină croitorul , s-adune ultime regrete ,

și-un muzician cu-o orchestră -că partitura s-a uitat ;

să facă haină nouă , lucrând pe indelete,

să nu lase , pe iarnă , un paznic dezbrăcat .